****

R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

GRADSKO VIJEĆE

KLASA: 400-06/19-01/6

URBROJ: 2177/01-02/01-19-8

Požega, 8. prosinca 2020.

Na temelju članka 14. Zakona o proračunu (NN, broj: 87/08., 136/12. i 15/15.) i članka 36. stavka 1. podstavka 5. Statuta Grada Požege (Službene novine Grada Požege, broj: 3/13., 19/13., 5/14., 19/14., 4/18., 7/18.- pročišćeni tekst, 11/18., 12/19. I 2/20.), Gradsko vijeće Grada Požege, na svojoj 25. sjednici, održanoj dana, 8. prosinca 2020. godine, donosi

O D L U K U

o izmjenama Odluke o o izvršavanju Proračuna Grada Požege za 2020. godinu

Članak 1.

Ovom se Odlukom mijenja Odluka o izvršavanju Proračuna Grada Požege za 2020.godinu (Službene novine Grada Požege, broj: 19/19. - u nastavku teksta: Odluka).

Članak 2.

U članku 18. stavak 3. Odluke mijenja se i gasi:

„ (3) Ugovorom o kreditu broj: KO-06/16 od 1. travnja 2016. godine, Grad je na dan donošenja ove Odluke zadužen kod HBOR-a u iznosu od 35.000.000,00 kn, što je po srednjem tečaju Hrvatske narodne banke na dan 3. ožujka 2016. godine protuvrijednost od 4.594.273,78 EUR, uz kamatu od 4% godišnje. Korištenje kredita je sukladno dinamičkom planu Grada realizirano kroz dvije proračunske godine, odnosno s danom 31. prosinca 2017. godine, uz poček od četiri godine od povlačenja kredita. Dodatakom I. Ugovoru o kreditu broj: KO-06/16 od 13. studenog 2019. godine skraćuje se poček sa četiri na dvije godine, te prva rata glavnice dospijeva na naplatu 31. ožujka 2020. godine. Također se mijenja kamatna stopa Ugovora o kreditu, odnosno smanjuje se sa 4% promjenjivo na 2% fiksno godišnje, a obračunava se i naplaćuje tromjesečno i primjenjuje od 1. siječnja 2020.godine.Ukupno projicirano zaduženje Grada s naslova otplate glavnice kredita krajem 2020.godine iznositi će 31.875.000,00 kn, i to po postojećem kreditu iz 2016. godine, te pripadajuće kamate.Suglasnost za zaduženje putem financijskog lesinga trgovačkom društvu Komunalac Požega d.o.o. za nabavu teretnog vozila iznosi 169.517,44 EUR (161.250,00 EUR glavnice i 8.267,44 EUR kamata), koji se plaćaju u 48 rata u kunama po srednjem tečaju HNB na dan izdavanja računa, koje ne ulazi u opseg zaduženosti Grada Požege do 20%.“

Članak 3.

U članku 19. stavak 3. Odluke mijenja se i glasi:

„ (3) Očekivana otplata ukupnog duga Grada u 2020. godini s osnova zaduženja iznosi 3.880.000,00 kn prema sredstvima planiranim u Proračunu (glavnica, kamate i tečajne razlike za postojeći kredit od HBOR-a iz 2016. godine).“

Članak 4.

Ova Odluka stupa na snagu prvog dana od dana objave u Službenim novinama Grada Požege.

 PREDSJEDNIK

 prof.dr.sc. Željko Glavić, v.r.